ভদ্রবাহী ভাষা

ভদ্রবাহী ভাষা (টাকরী: 𑚡𑚛𑚤𑚦𑚭𑚩𑚯) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের জম্মু ও কাশ্মীর কেন্দ্রশাসিত অঞ্চলের ডোডা জেলার ভদ্রবাহ অঞ্চলে বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের বিপন্ন ভাষাগুলির তালিকাভুক্ত করেছে৷ ভাষাটি স্থানীয়ভাবে একাধিক নামে পরিচিত যথা ভদেরওয়াহী, বদ্রওয়ালি, ভদ্রী, ভদ্রোহী, ভদলায়ী এবং ভদলাহী ইত্যাদি৷ ভদ্রবাহ অঞ্চলের ভাষাটির মূল প্রমিত রূপটিকে স্থানীয়ভাবে ভিডলাঈ বলা হয়ে থাকে এবং ঐ উপত্যকায় বৃহত্তর ক্ষেত্রে যোগাযোগের মাধ্যম হিসাবে মান্য এই রূপটিই মূলত ব্যবহার হয়৷ এই রূপটি ছাড়া এই ভাষাটির আরো তিনটি উল্লেখ্য উপভাষা রয়েছে, সেগুলি হলো ভলেসী, পাডরী এবং খাসালী৷ পার্শ্ববর্তী হিমাচল প্রদেশের চম্বা জেলার চুরাহী ভাষার সাথে এই ভাষার সাদৃশ্য রয়েছে৷ ভদ্রবাহী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা চম্বিয়ালী লিপি নামে পরিচিত৷ তবে ভারতের স্বাধীনতা লাভের পর দেবনাগরী ও উর্দু লিপি এই লিপিটিকে প্রতিস্থাপিত করে৷ ভদ্রবাহী ভাষাভাষী লোক মূলত ভদ্রবাহ অঞ্চলে থাকেন৷ ২০১১ খ্রিস্টাব্দের জনগণনা অনুযায়ী ভারতে ভদ্রবাহী ভাষাভাষীর সংখ্যা ১,৩৪,২৮৮ জন, যেখানে ২০০১ খ্রিস্টাব্দে এই জনসংখ্যা ছিলো ৬৬,৯১৮ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি এবং উর্দু ভাষী বলে উল্লেখ করেছেন৷ ভারত - ১,৩৪,২৮৮ জম্মু ও কাশ্মীর - ১৩৩,৫৪৪ (১.০৯%) ডোডা জেলা - {মূল - ৮১,৯৯৯ (২০.০০%) ও ভলেসী - ১৮,২০৩ (৪.৪৪%)} ডোডা ব্লক - ১৬,১৪৩ (৭.৯৬%) ঠাথরি ব্লক - ২২,৫২৮ (৩৭.৫৭%) গান্দোহ ব্লক - {মূল - ৩,৬২৭ (৫.০৫%) ও ভলেসী - ১৮,২০৩ (২৫.৩৫%)} ভদ্রবাহ ব্লক - ৩৯,৭০৬ (৫২.৬৫%) কিশ্তওয়ার জেলা - ৯,২৯৬ (৪.০৩%) কিশ্তওয়ার ব্লক - ৯,২৮০ (৭.১৭%) আঠোলি ব্লক - {মূল - ১৫ ও পাডরী - ১৭১৪৫ (৭৯.৫৭%)} ভদ্রবাহী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, যার অর্থ অধিকাংশ ভদ্রবাহী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম। ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷ "Statement 1: Abstract of speakers' strength of languages and mother tongues - 2011"। www.censusindia.gov.in। Office of the Registrar General & Census Commissioner, India। সংগ্রহের তারিখ ২০১৮-০৭-০৭।  [১] হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Bhadrawahi"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  "UNESCO Atlas of the World's Languages in danger"। Unesco.org। সংগ্রহের তারিখ ২৫ আগস্ট ২০১২।  Phonological System of Bhaderwahi (পিডিএফ) উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kaul, Pritam Krishen (২০০৬)। Pahāṛi and Other Tribal Dialects of Jammu। 1। Delhi: Eastern Book Linkers। পৃষ্ঠা 85–86। আইএসবিএন 8178541017। . The classification there includes Rodhari as a separate node, but elsewhere (pp.123–24), it is subsumed under Khasali. "Endangered Language"।  "Pahari Inclusion"। Zee News।  "Pahari Inclusion"। The Statesman। ১৭ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০২০।  "Indian Language Census" (পিডিএফ)।